CELEX: 52000SC0476
Language: fi
Date: 2000-03-21
Title: Luonnos EY-Turkki-assosiaationeuvoston päätös neuvottelujen aloittamisesta palvelujen vapauttamiseksi ja julkisten hankintojen markkinoiden vastavuoroiseksi avaamiseksi yhteisön ja Turkin välillä - Luonnos yhteisön yhteiseksi kannaksi

Avis juridique important

|

52000SC0476

Luonnos EY-Turkki-assosiaationeuvoston päätös neuvottelujen aloittamisesta palvelujen vapauttamiseksi ja julkisten hankintojen markkinoiden vastavuoroiseksi avaamiseksi yhteisön ja Turkin välillä - Luonnos yhteisön yhteiseksi kannaksi  /* SEK/2000/0476 lopull. */  

Luonnos EY-TURKKI-ASSOSIAATIONEUVOSTON PÄÄTÖS neuvottelujen aloittamisesta palvelujen vapauttamiseksi ja julkisten hankintojen markkinoiden vastavuoroiseksi avaamiseksi yhteisön ja Turkin välillä - Luonnos yhteisön yhteiseksi kannaksi(komission esittämä)PERUSTELUT1. Palvelujen vapauttaminen ja julkisten hankintojen markkinoiden vastavuoroinen avaaminen ovat keskeinen osa Turkin liittymistä valmistelevaa strategiaa.2. Asianomaisten neuvottelujen oikeusperusta on vuonna 1963 tehdyn Ankaran sopimuksen 13 ja 14 artikla sekä vuonna 1970 tehdyn lisäpöytäkirjan 41 artiklan 2 kohta, joissa määrätään vapautta tarjota palveluja ja sijoittautumisvapautta koskevien rajoitusten asteittaisesta poistamisesta EY-Turkki-assosiaationeuvoston päätöksellä Euroopan yhteisön perustamissopimuksen asianomaisia määräyksiä suuntaviivoina käyttäen. Lisäksi päätöksen N:o 1/95 48 artiklassa säädetään, että assosiaationeuvosto määrää ajankohdan neuvottelujen alkamiselle sopimuspuolten julkisten hankintojen markkinoiden vastavuoroisesta avaamisesta.3. Yleisten asioiden neuvosto antoi 15. marraskuuta 1999 neuvotteluohjeet EY-Turkki-assosiaationeuvoston päätöksen tekemiseksi palveluiden ja julkisten palveluiden vapauttamisesta. Neuvotteluohjeiden mukaan assosiaationeuvosto päättää etukäteen neuvottelujen tarkasta ajoittamisajankohdasta.4. Komissio kehottaa neuvostoa vahvistamaan yhteisön kantana oheisen luonnoksen EY-Turkki-assosiaationeuvoston päätökseksi ajankohdan asettamisesta kyseisten neuvotteluiden aloittamiselle.Luonnos EY-TURKKI-ASSOSIAATIONEUVOSTON PÄÄTÖSneuvottelujen aloittamisesta palvelujen vapauttamiseksi ja julkisten hankintojen markkinoiden vastavuoroiseksi avaamiseksi yhteisön ja Turkin välilläEY-TURKKI-ASSOSIAATIONEUVOSTO, jokaottaa huomioon Euroopan talousyhteisön ja Turkin välisen assosiaatiosopimuksen [1] ja erityisesti sen 13 ja 14 artiklan,[1] EYVL L 217, 29.12.1964, s. 1.ottaa huomioon lisäpöytäkirjan [2] ja erityisesti sen 41 artiklan 2 kohdan,[2] EYVL L 293, 29.12.1972, s. 1.ottaa huomioon tulliliiton viimeisen vaiheen aloittamisesta 22 päivänä joulukuuta 1995 tehdyn EY-Turkki-assosiaationeuvoston päätöksen N:o 1/95 [3] ja erityisesti sen 48 artiklan,[3] EYVL L 35, 13.2.1996, s. 1.sekä katsoo seuraavaa:Euroopan yhteisön ja Turkin assosiaatiosopimuksen 13 ja 14 artiklassa sekä lisäpöytäkirjan 41 artiklan 2 kohdassa määrätään vapautta tarjota palveluja ja sijoittautumisvapautta koskevien rajoitusten asteittaisesta poistamisesta assosiaationeuvoston päätöksellä Euroopan yhteisön perustamissopimuksen asianomaisia määräyksiä suuntaviivoina käyttäen.Päätöksen N:o 1/95 48 artiklassa säädetään, että assosiaationeuvosto määrää ajankohdan neuvottelujen aloittamiselle sopimuspuolten julkisten hankintojen markkinoiden vastavuoroisesta avaamisesta.Palveluiden ja julkisten hankintojen vapauttamista koskevasta EY-Turkki-assosiaationeuvoston päätöksestä neuvoston 15 päivänä marraskuuta 1999 antamissa neuvotteluohjeissa neuvosto vahvisti halukkuutensa kyseisen päätöksen tekemiseen Turkin kanssa,ON PÄÄTTÄNYT SEURAAVAA:Ainoa artiklaAloitetaan maaliskuussa 2000 neuvottelut palveluiden vapauttamiseksi ja julkisten hankintojen markkinoiden vastavuoroiseksi avaamiseksi.Tehty Brysselissä [...] päivänä [...]kuuta [...]. Assosiaationeuvoston puolesta Puheenjohtaja